ඉන්දීය පි‍්‍රමියර් ලීග් ක්‍රිකට් තරගමාලාවේ පුනේ වොරියර්ස් කණ්ඩායම ලකුණු 21 කින් පැරදවූ මුම්බායි ඉන්දියන් කණ්ඩායම ප්‍රසාද ලකුණු සටහනේ පෙරමුණ ගැනීමට සමත්ව සිටී.මුම්බායි ඉන්දියන් කණ්ඩායමේ වේග පන්දු යවන ක්‍රීඩක ලසිත් මාලිංග මේ තරගයේදී ලබා ගත් කඩුලු තුනත් සමඟ පි‍්‍රමියර් ලීග් තරගමාලාවේ කඩුලු 22ක් ලබා වැඩිම කඩුලු ලාභියා වීමට එක් කඩුල්ලක් පිටුපසින් සිටී.මාලිංග දැනට තරග 9 කට සහභාගි වී කඩුලු 22 ක් ලබා සිටින අතර 2009 තරග වාරයේදී ඩෙකෑන් චාර්ජස් පිලේ රුද්‍රා ප්‍රතාප් සිං තරග 16 කට සහභාගි වී ලකුණු 417 කට කඩුලු 23 ක් ලබා වැඩිම කඩුලු ලාභියා වී සිටී.පළමුව පන්දුවට පහර දුන් මුම්බායි ඉන්දියන් කණ්ඩායම නියමිත ඕවර 20 තුළදී කඩුලු 7 ක් දැවී ලකුණු 160 ක් රැස්කරනු ලැබීය.